Í næstu viku má búast við að nýjung bætist við skipaflotann í Akraneshöfn . Þá mun 31 metra langt skemmtisiglingaskip , sem ætlað er til sjóstangveiði , hvalskoðunar og norðurljósasiglinga , koma til landsins frá Englandi . Skipið hefur hlotið nafnið Gullfoss og verður gert út frá Akranesi í samstarfi við hópferðabílafyrirtækið Skagaverk sem einnig er meðal eigenda þess . Þrír farþegasalir eru í Gullfossi . Aðal salurinn er með bar og innréttaður nánast sem veitingasalur fyrir matargesti . Tveir salir eru síðan undir aðal salnum og þar verða sófasett og hugguleg aðstaða . Gullfossi verður ætlað fara með hópa svo sem fyrirtæki og félagasamtök í skemmtiferðir á Faxaflóa og víðar . Útgerð þess á að verða liður í að laða fleiri ferðamenn til Akraness . Fjórir verða í áhöfn Gullfoss . Skipstjóri verður Guðmundur Jón Hafsteinsson .